Danmark har flere gange forlænget den midlertidige grænsekontrol og brugt den manglende kontrol med EU's ydre grænser og store flygtningestrømme som begrundelse. Men situationen er ifølge EU under kontrol og Danmark står - sammen med Tyskland og Sverige - derfor til at skulle ophøre med grænsekontrollen den 11. november.

Men nu lader det til, at EU-kommissionen rykker sig i det centrale spørgsmål. Kommissionen fremlægger i morgen et forslag, der ser ud til at gøre det muligt for medlemslandene at forlænge grænsekontrollen i op til fem år.

Det sker efter pres fra blandt andet Tyskland, Frankrig - og fra Danmark.